open-index/open-wikipedia-markdown huggingface dataset:
Papa Roach

Οι **Papa Roach** είναι μια αμερικάνικη ροκ μπάντα από το Βάκαβιλ της Καλιφόρνια. Η κορυφαία τους δισκογραφική δουλειά ήταν ο τριπλός πλατινένιος δίσκος *[[Infest (album)|Infest]]* (2000). Η επιτυχία του συγκροτήματος συνεχίστηκε με το χρυσό άλμπουμ τους *[[Lovehatetragedy]]* (2002), τον πλατινένιο τους δίσκο *[[Getting Away with Murder (album)|Getting Away with Murder]]* (2004), το *[[The Paramour Sessions]]* (2006), και το *[[Metamorphosis (Papa Roach album)|Metamorphosis]]* (2009). Ο έβδομος δίσκος της μπάντας, με τον τίτλο *[[Time for Annihilation]]*, κυκλοφόρησε στις 31 Αυγούστου 2010. Οι Papa Roach έχουν πουλήσει περισσότερα από 18 εκατομμύρια αντίτυπα δίσκων τους παγκοσμίως, και είναι γνωστοί για τις επιτυχίες τους "Last Resort", "Between Angels And Insects", "She Loves Me Not", "...To Be Loved", "Scars", "Forever", και "Hollywood Whore".

## Μέλη
* Τζέικομπι Σάντιξ – κύρια φωνητικά (1993–σήμερα)

* Τζέρι Χόρτον – κιθάρα, δεύτερα φωνητικά  (1993–σήμερα)

* Τόμπιν Έσπερανς – μπάσο, προγραμματισμός, δεύτερα φωνητικά (1996–σήμερα)

* Τόνι Παλέρμο – τύμπανα (2007–σήμερα) 

## Δίσκογραφία
* *Old Friends From Young Years* (1997) 
* *Infest* (2000) 
* *Lovehatetregedy* (2002) 
* *Getting Away with Murder* (2004) 
* *The Paramour Sessions* (2006) 
* *Metamorphosis* (2009) 
* *The Connection* (2012) 
* *F.E.A.R.* (2015) 
* *Crooked Teeth* (2017) 
* *Who Do You Trust?* (2019)
* *Ego Trip* (2022)

## Παραπομπές


## Εξωτερικοί σύνδεσμος

* 

Κατηγορία:Hard rock συγκροτήματα από Καλιφόρνια
Κατηγορία:Nu metal συγκροτήματα από Καλιφόρνια
Κατηγορία:Heavy metal συγκροτήματα από Καλιφόρνια
Καλαμάκι πόσης

[μικρογραφία|δεξιά|250px|Χρήση καλαμάκι πόσης σε πλαστική [Φιάλη (δοχείο)|φιάλη]]
Το **καλαμάκι** είναι βοηθητικό εργαλείο που χρησιμοποιούμε για την διευκόλυνση της ρόφησης ή και την απόλαυση κατά την πόση.
## Ιστορική αναδρομή
Το καλαμάκι είναι γνωστό από την αρχαιότητα, και κατασκευαζόταν από φυσικές ύλες, από κομμένο ψιλό καλάμι, όπως γνωρίζουμε από αρχαιολογικά ευρήματα των Σουμερίων. Σήμερα κατασκευάζεται από διάφορα φυσικά ή αναλώσιμα υλικά (χαρτί, άχυρο, μπαμπού, σιλικόνη κλπ) λόγω απαγόρευσης του πλαστικού, ενώ μέχρι πρόσφατα ήταν συνεχής σωλήνας λεπτού πλαστικού περιβλήματος, ο οποίος κόβεται σε τυποποιημένο μήκος, και προμηθεύεται μαζικά στους καταναλωτές για απλή χρήση βασικά για λόγους αισθητικούς και υγειονομικούς. Το σύγχρονο βιομηχανικό καλαμάκι πατενταρίστηκε επίσημα το 1888 από τον Μάρβιν Στόουν.

## Μορφές και σχήμα
Τα σύγχρονα καλαμάκια απλής χρήσης διατίθενται σε πολλά μήκη και χρώματα. Είναι μονοκόμματα ή εύκαμπτα, ενώ ποικίλουν ως προς το σχήμα και το εμβαδόν τομής, για χρήση με ποτά και ροφήματα διαφόρων διαβαθμίσεων ρεύσης και ίξους. Ιδιαίτερες εφαρμογές με φαντεζί χρώματα και φωσφορισμούς δίνουν ιδιαίτερη έμφαση στην απόλαυση κατά την χρήση, ενώ σχηματισμοί αχαλίνωτης φαντασίας σε σχήμα σπιράλ, κόμβων, κυμάτων και άλλων γεωμετρικών και φανταστικών σχημάτων παροτρύνουν τον καταναλωτή να ζήσει το σήμερα. Τα κοινά καλαμάκια όμως έχουν σταθερό μήκος, λεπτό πάχος και μικρή διάμετρο, ενώ φέρουν ένα εύκαμπτο σημείο κοντά στο ένα άκρο για λόγους εργονομίας. Το κάτω άκρο τους είναι κομμένο οριζόντια, ή πλάγια όταν προορίζονται να τρυπήσουν μια επιφάνεια συσκευασίας για να διεισδύσουν μέχρι στο ποθητό υγρό έδεσμα. Το κάτω άκρο μερικές φορές συναντάται διαμορφωμένο ως μικρό κουτάλι.

## Παραπομπές


Κατηγορία:Μαγειρικά σκεύη
Κατηγορία:Εργαλεία
Κεντρική Βιβλιοθήκη Δήμου Αθηναίων

Η **Δημοτική Βιβλιοθήκη της Αθήνας** ιδρύθηκε το 1835, από τον πρώτο δήμαρχο της πόλης, Ανάργυρο Πετράκη. Το 1936, αγοράσθηκε από τη βιβλιοθήκη η μεγάλη προσωπική συλλογή του Γεωργίου Βλάχου και η βιβλιοθήκη άνοιξε τις πόρτες της στο κοινό στο Παλαιό Δημαρχείο, επί της οδού Αθηνάς, στην τότε πλατεία Λουδοβίκου. Από τον Δεκέμβριο του 2002 στεγάζεται στο παραδοσιακό κτίριο επί της οδού Δομοκού αρ. 2, στη περιοχή του σιδηροδρομικού σταθμού Λαρίσης. 

## Σκοπός
Κύριος σκοπός της λειτουργίας της είναι να εξυπηρετεί τις πληροφοριακές ανάγκες των χρηστών της, να αποτελεί πολιτιστικό και πνευματικό κέντρο για τα μέλη της μέσα από υπηρεσίες, συλλογές και πηγές πληροφόρησης που παρέχει, να οργανώνει και να διατηρεί τεκμήρια που αφορούν την Αθήνα και την περιφέρεια και να προωθεί τη γνώση και τη μόρφωση. 

## Συλλογή
Η συλλογή της, που διαθέτει 55.000 τίτλους, καλύπτει όλες τις επιστήμες καθώς και θέματα που αφορούν την Αθήνα (φωτογραφικό υλικό, βιβλία, καρτ ποστάλ), σπάνιες εκδόσεις του 18ου και 19ου αιώνα (οι οποίες δεν είναι δανειστικές), Φύλλα Εφημερίδας της Κυβέρνησης (Φ.Ε.Κ.) που χρονολογούνται από το 1833, αρχείο εφημερίδων Αθηναϊκού τύπου που χρονολογείται από το 1862 έως σήμερα και 900 τίτλους περιοδικών από το 1834. Για την επεξεργασία του υλικού, το εκπαιδευμένο προσωπικό που απασχολεί χρησιμοποιεί διεθνή βιβλιοθηκονομικά πρότυπα και συγκεκριμένα για την ταξινόμηση του υλικού χρησιμοποιεί το Διεθνές Δεκαδικό Σύστημα Ταξινόμησης Dewey (DDC) και για την καταλογογράφηση του τους Αγγλοαμερικάνικους Κανόνες Καταλογογράφησης (AACR2). Επιπρόσθετα, τα τελευταία χρόνια έχει ξεκινήσει η αυτοματοποίηση του υλικού της με το πρόγραμμα ΑΒΕΚΤ 5.5 του Εθνικού Κέντρου Τεκμηρίωσης. 

## Πηγές
* Αθήνα - Δημοτική Βιβλιοθήκη. 

Κατηγορία:Βιβλιοθήκες στην Αθήνα
Βιβλιοθήκη της Ακαδημίας Αθηνών

Η **Βιβλιοθήκη της Ακαδημίας Αθηνών «Ιωάννης Συκουτρής»** ιδρύθηκε στις 18 Μαρτίου 1926 και συγκαταλέγεται στις μεγαλύτερες βιβλιοθήκες της Ελλάδας. Αποτελείται από την Κεντρική Βιβλιοθήκη, που στεγάζεται στο Μέγαρο της Ακαδημίας Αθηνών και παραρτήματα που στεγάζονται στα Κέντρα Ερεύνης της. Έχει αποδοθεί σε αυτήν το όνομα του Ιωάννη Συκουτρή, διακεκριμένου Έλληνα φιλολόγου των αρχών του 20ού αιώνα.

## Ιστορία
Το πρώτο προεδρείο της Ακαδημίας είχε την ακόλουθη σύνθεση: Πρόεδρος ο Φωκίων Nέγρης, Αντιπρόεδρος ο Γεώργιος Χατζιδάκις, Γενικός Γραμματεύς ο Σίμος Μενάρδος, Γραμματεύς επί των Πρακτικών ο Κωστής Παλαμάς, Γραμματεύς επί των Δημοσιευμάτων ο Γεώργιος Δροσίνης.

Η Βιβλιοθήκη εξυπηρετεί πρωτίστως τις ανάγκες των ερευνητών του Ιδρύματος, είναι ανοιχτή όμως και στο ευρύτερο κοινό. Αντικείμενο της είναι η υποστήριξη της έρευνας μέσω της συλλογής, επεξεργασίας και διάθεσης βιβλίων, περιοδικών και εν γένει πληροφοριών σε κάθε μορφή.

Τέλος, συντάσσει την Ελληνική Βιβλιογραφία του 20ου αιώνα.

## Συλλογή
Η συλλογή της περιλαμβάνει περίπου 220.000 τόμους βιβλίων και 3.500 τίτλους περιοδικών εκδόσεων. Οι κύριες κατηγορίες υλικού είναι: Φιλοσοφία, Δίκαιο, Λαογραφία, Ιστορία, Ελληνική και Λατινική Γραμματεία, Αρχαιολογία, Τέχνη και Κοινωνιολογία.

Διαθέτει υλικό σπάνιο και μοναδικό, τόσο από δωρεές μεγάλων ευεργετών του Έθνους, όσο και από αγορές και ανταλλαγές με Ιδρύματα και Οργανισμούς.

Συντηρεί και αναδεικνύει το πλούσιο, σπάνιο και σε πολλές περιπτώσεις μοναδικό υλικό που έχει στην κατοχή της η Βιβλιοθήκη. Διαθέτει το υλικό της, καθώς και τις υπηρεσίες που διευκολύνουν στην πρόσβαση σε αυτό, για χρήση στο ερευνητικό κοινό μέσω εσωτερικού δανεισμού, διαδανεισμού, σε ψηφιακή μορφή και για επιτόπια μελέτη.

Όσον αφορά στην ανάπτυξη της συλλογής, είναι υπεύθυνη για τη βιβλιογραφική έρευνα και τις παραγγελίες υλικού, κυρίως βάσει των αναγκών των Κέντρων Ερεύνης της Ακαδημίας.

## Εξωτερικοί σύνδεσμοι
* Επίσημη Ιστοσελίδα της βιβλιοθήκης.
* Ηλεκτρονικός κατάλογος της βιβλιοθήκης 
* E-yliko.gr – Βιβλιοθήκη Ακαδημίας Αθηνών «Ιωάννης Συκουτρής»

## Παραπομπές


Κατηγορία:Βιβλιοθήκες στην Αθήνα
Κατηγορία:Ιστορικές βιβλιοθήκες στην Ελλάδα
Ο φαντάρος 08/15

Το **08/15** είναι Γερμανική αντιπολεμική ταινία του 1954. Ακολούθησαν δυο μέρη της ομώνυμης τριλογίας.

## Πλοκή
Βρισκόμαστε στα 1939 λίγο πριν από τον πόλεμο. Στον στρατώνα εκπαιδεύονται οι νεοσύλλεκτοι. Τα καψόνια είναι σε καθημερινή εφαρμογή, και ιδίως ο φιλόδοξος μουσικός πιάνου Φίερμπαϊν είναι θύμα της κτηνωδίας των Σουλτς και Πλάτσεκ. Μια μέρα ο Σουλτς φορτώνει στον Φίερμπαϊν αγγαρεία να του ξεσκονίσει τα χαλιά στο σπίτι, όπου τον στριμώχνει η καλλονή νυμφομανής γυναίκα του Σουλτς. Τα καψόνια γίνονται όλο και πιο εξοντωτικά, μέχρι που ο Φίερμπαϊν καταρρέει στα γυμνάσια και λιπόθυμος μεταφέρεται στο κατάλυμα από τους συντρόφους του. Σε μια στιγμή αδυναμίας κατά την διάρκεια ασκήσεων σκοποβολής βάζει ένα μάτσο φυσίγγια στην τσέπη του και πάει πιο πέρα για να αυτοκτονήσει. Ο καλός του φίλος Ας που το παρατήρησε κατορθώνει να του σώσει τη ζωή αποσπάζοντας του τα φυσίγγια. Η κλοπή πέρασε απαρατήρητη, όχι όμως και το έλλειμμα των φυσεκιών, για το οποίο γίνεται υπεύθυνος ο Πλάτσεκ ως αρμόδιος για την άσκηση της σκοποβολής. Ο Ας αποφασίζει να εκμεταλλευτεί την κατάσταση και να βάλει τον Πλάτσεκ και Σουλτς στη θέση τους. Σιγά σιγά ξεσκεπάζει τις αυθαιρεσίες όλων των αξιωματικών. Ο Σουλτς κάνει αναφορά, ο Ας κατηγορείται για ανταρσία και ο γιατρός του στρατοπέδου κάνει έκθεση για να τον βγάλει τρελό και να του δώσει απολυτήριο με κατεύθυνση τα στρατόπεδα εξόντωσης. Τελικά ο Ας καταφέρνει να αθωωθεί, και ο Κοβάλσκι αντί ποινής θα πάρει μετάθεση στις αποθήκες πυρομαχικών στην πρώτη γραμμή, ενώ ο Σουλτς αφαιρείται των υπηρεσιακών αποδοχών του. Ο γιατρός αποστρατεύεται και ο Ας με τον Φίερμπαϊν παίρνουν προαγωγή. Την επόμενη μέρα ο Χίτλερ θα επιτεθεί στην Πολωνία.
## Διανομή ρόλων
* Γιοάχιμ Φούξμπεργκερ - Υποδεκανέας Χέρμπερτ Ας
* Έλεν Βίτα - Λόρε Σουλτς
* Πάουλ Μπέζινγκερ - Πυροβολητής Χάννες Φίερμπαϊν
* Έμεριχ Σρενκ- Αρχιφύλακας Φριτζ Σουλτς
* Εύα-Ίνγκεμποργκ Σολτς - Ελίζαμπετ Φράιταγκ
* Γκούντουλα Κόρτε - Ίγκριντ Ας
* Χανς Κρίστιαν Μπλεχ - Φρούραρχος Πλάτσεκ
* Βίλφριντ Ζάιφερτ - Υποστράτηγος Λούσκε
* Μάριο Άντορφ - Υποδεκανέας Βάγκνερ
* Πέτερ Κάρστεν - Δεκανέας Κοβάλσκι
* Χανς Έλβενσποκ - Φρούραρχος Βέρκτροϊ
* Ράινχαρντ Γκλέμνιτζ - Υπαξιωματικός Λίντενμπεργκ
* Χάρρυ Χάρτ - Λοχαγός Ντέρνα
* Βάλτερ Κλοκ - Κύριος Ας
* Χέρμπετ Κρολ - Κύριος Φράιταγκ
* Ράινερ Πένκερτ - Καταλυματίας Βέντελμαν
* Ρούντολφ Ρόμπεργκ - Υπαξιωματικός Ρούμπλερ
* Χάινς-Πέτερ Σολτς - Ανθυπίατρος Δρ. Ζέμιγκ
* Ντίτριχ Τομς - Υπαξιωματικός Βούντερλιχ
* Βόλφγκανγκ Βαλ - Υπαξιωματικός Σβίτζκε

## Εξωτερικοί σύνδεσμοι
* 
* Παρουσίαση στο filmportal.de

Κατηγορία:Ταινίες του 1954
Κατηγορία:Ταινίες από Δυτική Γερμανία
Κατηγορία:Γερμανικές ταινίες
Κατηγορία:Γερμανόφωνες ταινίες
Κατηγορία:Γερμανικές πολεμικές ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Γερμανικές ασπρόμαυρες ταινίες
Ρεπουμπλικανικό Λαϊκό Κόμμα

Το **Ρεπουμπλικανικό Λαϊκό Κόμμα** (τουρκικά: *Cumhuriyet Halk Partisi*, **CHP**) είναι ένα κεμαλικό και σοσιαλδημοκρατικό κόμμα στην Τουρκία. Είναι το αρχαιότερο πολιτικό κόμμα της Τουρκίας και είναι μέχρι στιγμής η αξιωματική αντιπολίτευση στην Εθνοσυνέλευση.

Το ίδιο το Ρεπουμπλικανικό Λαϊκό Κόμμα περιγράφεται ως «ένα σύγχρονο σοσιαλδημοκρατικό κόμμα, που είναι πιστό στις ιδρυτικές αρχές και αξίες της Δημοκρατίας (της Τουρκίας)», στηριζόμενο στις αρχές του Κεμαλισμού Επίσης, το κόμμα αναφέρεται ως «το ιδρυτικό μέλος της σύγχρονης Τουρκίας». Παλαιότερα, το κόμμα είχε αναπτύξει και αντικομμουνιστικές θέσεις, που στη συνέχεια όμως φαίνεται να εγκαταλείφθηκαν..

## Παραπομπές


## Εξωτερικοί σύνδεσμοι
* 

Κατηγορία:Τουρκικά πολιτικά κόμματα
Κατηγορία:Σοσιαλδημοκρατικά κόμματα
Κατηγορία:Σεκουλαριστικά κόμματα
Κατηγορία:Κοσμικισμός στην Τουρκία
Στρατηγική ουσιοκρατία

Η **Στρατηγική ουσιοκρατία**, βασική έννοια της μετα-αποικιοκρατικής θεωρίας, εισήχθηκε από την ινδή κριτικό και θεωρητικό λογοτεχνίας Gayatri Chakravorty Spivak. Αναφέρεται σε στρατηγικές που μπορούν να χρησιμοποιήσουν διάφορες εθνικότητες, εθνοτικές ομάδες ή μειονοτικές ομάδες για να παρουσιαστούν προς τα έξω. Παρότι οι άνθρωποι που απαρτίζουν τις εν λόγω ομάδες μπορεί να διαφέρουν σε μεγάλο βαθμό μεταξύ τους και να μη μοιράζονται τα ίδια χαρακτηριστικά, ορισμένες φορές θεωρείται επωφελές για την ομάδα ως σύνολο προσωρινά να αναδείξει ομαδικά χαρακτηριστικά ως σταθερές, αμετάβλητες ιδιότητες "που είναι στη φύση τους" (ουσιοκρατία) με απλουστευτικό τρόπο, προκειμένου να πετύχει συγκεκριμένους στόχους.

Η Spivak έχει δηλώσει ότι δεν είναι ικανοποιημένη με τον τρόπο που ο όρος έχει υιοθετηθεί και χρησιμοποιηθεί από τότε που τον εισήγαγε. Σε συνεντεύξεις της τον έχει αποκηρύξει, παρότι δεν έχει αποποιηθεί την έννοιά του ολοκληρωτικά. Η ιδέα της στρατηγικής ουσιοκρατίας ανακύπτει συχνά στην κουήαρ θεωρία και τη φεμινιστική θεωρία, ειδικά δε στο έργο της Luce Irigaray, η οποία τον αναφέρει ως μίμηση.

## Εξωτερικοί σύνδεσμοι
* Glossary of Key Terms in the Work of Gayatri Chakravorty Spivak by Michael Kinburn

Κατηγορία:Ιστορία της πολιτικής φιλοσοφίας
Διοργανώσεις Ε.Π.Σ. Θεσσαλίας 2012–13

Για την **περίοδο 2012–13**, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

## Πρωτάθλημα

Για την περίοδο 2013–14, δομή του πρωταθλήματος της Ε.Π.Σ. Θεσσαλίας είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

### Α΄ Κατηγορία

* Ο Πύρασος Νέας Αγχιάλου ξεκίνησε το πρωτάθλημα με -2 βαθμούς.

### Β΄ Κατηγορία

*Η Αγχίαλος κέρδισε την άνοδο καθώς δεν δηλωσε συμμετοχή ο Εθνικός Βόλου.

### Γ΄ Κατηγορία

## Πηγές
* ''Πηγή αθλητικών νέων για την Μαγνησία''

## Εξωτερικοί σύνδεσμοι
* http://www.epsthessalias.gr *Το επίσημο site της ΕΠΣΘ*

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2012-2013
Ερνστ φον Σάλομον

Ο **Ερνστ Φρίντριχ Καρλ φον Σάλομον** (γερμ. *Ernst Friedrich Karl von Salomon*, 1902-1972) υπήρξε Γερμανός συγγραφέας που στον καιρό της Δημοκρατίας της Βαϊμάρης πολλές φορές ενεπλάκη σε πολιτικά εγκλήματα. Αρχικά οπαδός του Ναζισμού, έγινε αργότερα πασιφιστής. 
## Εργογραφία
;Βιβλία
* *Die Geächteten*, Berlin 1930
* *Die Stadt*, Berlin 1932 
* *Die Kadetten*, Berlin 1933
* *Nahe Geschichte*, Berlin 1936
* *Das Buch vom deutschen Freikorpskämpfer*, Berlin 1938 
* *Boche in Frankreich*, Hamburg 1950
* *[[Der Fragebogen]]*, Hamburg 1951 
* *Das Schicksal des A.D.*, Hamburg 1960 
* *Die schöne Wilhelmine*, Hamburg 1965 
* *Glück in Frankreich*, Hamburg 1966, 
* *Deutschland. Städte und Landschaften, aus dem Flugzeug gesehen*, Köln 1967 
* *Deutschland deine Schleswig-Holsteiner*, Hamburg 1971 
* *Die Kette der tausend Kraniche*, Hamburg 1972
* *Der tote Preuße*, Darmstadt 1973
;Σενάρια για τον κινηματογράφο
* *Kautschuk/Die Grüne Hölle* (1938) 
* *Sensationsprozess Casilla* (1939) 
* *Kongo-Express* (1939) 
* *[[Carl Peters]]* (1941) 
* *Der dunkle Tag* (1943) 
* *Der unendliche Weg* (1943) 
* *Die Unheimliche Wandlung des Axel Roscher* (1943) 
* *Johann* (1943)
* *[[Frech und verliebt]]* (1944, uraufgeführt 1948) 
* *Münchnerinnen* (1944/45, uraufgeführt 1949) 
* *Das Gesetz der Liebe* (1945, uraufgeführt 1950) 
* *[[08/15]]* (1954) 
* *[[08/15 Zweiter Teil|08/15 – Im Krieg]]* (1955) 
* *[[08/15 in der Heimat|08/15 – In der Heimat]]* (1955)
* *Weil du arm bist, musst du früher sterben* (1956) 
* *Geliebte Corinna* (1956) 
* *[[Liane, das Mädchen aus dem Urwald]]* (1956) 
* *[[Liane, die weiße Sklavin]]* (1957)
* *Liane, die Tochter des Dschungels* 1957 
* *[[Soldatensender Calais]]* (1960)
* *Lysistrata* (Fernsehfilm der ARD, 1961)
* *Glück in Frankreich* (Fernsehfilm des WDR)

## Παραπομπές


## Πηγές
* Jost Hermand: *Ernst von Salomon. Wandlungen eines Nationalrevolutionärs*. Leipzig: Verlag der Sächsischen Akademie der Wissenschaften zu Leipzig/Stuttgart: S. Hirzel, 2002 (= *Sitzungsberichte der Sächsischen Akademie der Wissenschaften zu Leipzig. Philologisch-Historische Klasse*, Bd. 137, Heft 5). 
* Markus Josef Klein: *Ernst von Salomon. Eine politische Biographie. Mit einer vollständigen Bibliographie*. (= *Schriften zur „Konservativen Revolution“*, Bd. 2, zugleich: Kiel, Univ., Diss., 1992). San Casiano, Limburg a. d. Lahn 1994, ISBN 3-928906-03-8.
* Martin Lindner: *Leben in der Krise. Zeitromane der Neuen Sachlichkeit und die intellektuelle Mentalität der klassischen Moderne. Mit einer exemplarischen Analyse des Romanwerks von Arnolt Bronnen, Ernst Glaeser, Ernst von Salomon und Ernst Erich Noth*. Stuttgart: Metzler, 1994.
* Maciej Walkowiak: *Ernst von Salomons autobiographische Romane als literarische Selbstgestaltungsstrategien im Kontext der historisch-politischen Semantik*. Peter Lang, Frankfurt am Main 2007, ISBN 978-3-631-56863-7.
* Jost Hermand: Salomon, Ernst von. In: Neue Deutsche Biographie (NDB). Band 22, Duncker & Humblot, Berlin 2005, S. 392 f.

## Εξωτερικοί σύνδεσμοι
* 
* Αρχείο του φον Σάλομον  στο Γερμανικό Αρχείο Φιλολογίας του Μάρμπαχ

Κατηγορία:Γερμανοί συγγραφείς
Πυραμίδιο

Το **πυραμίδιο** (πληθυντικός **πυραμίδια**) στην ορολογία της αρχαιολογίας είναι το τελευταίο κομμάτι, ή ο κορυφαίος λίθος Αιγυπτιακής πυραμίδας. Στα αρχαία αιγυπτιακά ονομαζόταν *benbenet*, το οποίο συνέδεε την πυραμίδα ως σύνολο με την ιερή πέτρα μπενμπέν. Κατά την περίοδο του Παλαιού βασιλείου, τα πυραμίδια ήταν κατά κανόνα φτιαγμένα από διορίτη, γρανίτη ή πολύ καλής ποιότητας ασβεστόλιθο, και κατόπιν καλυπτόταν με χρυσό ή ήλεκτρο, ενώ κατά την περίοδο του Μέσου βασιλείου, και μέχρι το τελος της εποχής των Πυραμίδων, ήταν από γρανίτη. Το πυραμίδιο "ήταν καλυμμένο με φύλλα χρυσού για να αντανακλά τις ακτίνες του ήλιου". Κατά την περίοδο του Μέσου βασιλείου, συχνά "είχαν επιγραφές βασιλικών τίτλων και θρησκευτικών συμβόλων".

Έχουν διασωθεί πολύ λίγα πυραμίδια. Από αυτά, τα περισσότερα είναι από γυαλισμένο μαύρο γρανίτη, με επιγραφή του ιδιοκτήτη της πυραμίδας. Τέσσερα πυραμίδα -που αποτελούν τη μεγαλύτερη συλλογή στον κόσμο- εκτίθενται στην κεντρική αίθουσα του Μουσείου του Καΐρου. Μεταξύ τους είναι και το πυραμίδιο από την πυραμίδα του Αμενεμχέτ Γ' στο Νταχσούρ, η λεγόμενη και Μαύρη Πυραμίδα.

Ένα πυραμίδιο από άσπρο ασβεστόλιθο της Τούρα σε καλή κατάσταση, το οποίο πιστεύεται ότι είχε φτιαχτεί για την Κόκκινη Πυραμίδα του Σνεφρού στο Νταχσούρ, έχει αποκατασταθεί και εκτίθεται σήμερα σε ανοιχτό χώρο δίπλα σε αυτήν την πυραμίδα. Υπάρχει όμως ένα μικρό "μυστήριο", καθώς η γωνία κλίσης του είναι μικρότερη από του οικοδομήματος για το οποίο υποτίθεται ότι κατασκευάστηκε. 

## Ιδιωτικές πυραμίδες από τούβλο με πυραμίδια

Κατά την περίοδο του Νέου βασιλείου, κάποιοι τάφοι που ανήκαν σε ιδιώτες, είχαν στην επιφάνεια μικρές πυραμίδες από τούβλο, οι οποίες κατέληγαν σε πυραμίδια. Οι τέσσερις πλευρές των τελευταίων περιείχαν κείμενα και σκηνές σχετικές με λατρεία του Θεού Ήλιου (ενσάρκωση του οποίου ήταν ο Φαραώ).

Οι σκηνές συνήθως απεικονίζουν την πορεία του ήλιου, που ανατέλλει στην μία πλευρά, να δύει στην αντίθετη, και να ταξιδεύει στον κάτω κόσμο που κυβερνάει ο Όσιρις κατά τη διάρκεια της νύχτας.  

### Πυραμίδιο του γραφέα Moses

Το πυραμίδιο του γραφέα Moses (mes,s), (Νέο βασίλειο, 19η Δυναστεία, περ. 1250 π.Χ., ασβεστόλιθος, ύψος 53 εκατοστά) τον αναπαριστά να αφιερώνει προσφορά, με το όνομά του σε δύο απέναντι πλευρές. Στις άλλες δύο, αναπαριστάται ένας μπαμπουίνος, "που στριγκλίζει προς το μέρος του ήλιου και της μέρας που ανατέλλει". (Ο μπαμπουίνος επίσης είναι η αναπαράσταση του γραφέα, και επίσης του θεού-γραφέα Θωθ).

### Πυραμίο του Ptahemwia
Το πυραμίδιο του Ptahemwia, (19η Δυναστεία, περίοδος του Ραμσή, περ. 1200 π.Χ., ασβεστόλιθος, 28 εκατοστά πλάτος 42 ύψος), ομοίως απεικονίζει σκηνές με τον ήλιο. Ο θεός Ήλιος Ρα (Re-Horakhti), και ο Θεός του κάτω κόσμου Όσιρις απεικονίζονται στις δύο πλευρές.  

Στις άλλες δύο πλευρές είναι ο Ptahemwia, σε στάση προσφοράς, απέναντι από τρεις στήλες ιερογλυφικών.

## Παραπομπές


## Εξωτερικοί σύνδεσμοι

* Transporting the pyramidion to the top of the Khufu-Pyramid 

Κατηγορία:Αιγυπτιολογία
Κατηγορία:Ορολογία της αρχαιολογίας
Κατηγορία:Ιστορία της αρχιτεκτονικής
Κατηγορία:Αρχαίες αιγυπτιακές πυραμίδες
Σημασία

Σε μια οποιαδήποτε λογικά συνεπή θεωρία, ή γενικότερα σε οποιοδήποτε εννοιολογικό πλαίσιο, **σημασία** ονομάζεται η διαδικασία αντιστοίχισης των συμβόλων και συμβολοσειρών της θεωρίας με κάποιο κατάλληλο μοντέλο. Το σύστημα συμβόλων της θεωρίας είναι οι χαρακτήρες και ψηφία που χρησιμοποιούνται για τη διατύπωση των προτάσεων της θεωρίας. Το σύστημα συμβόλων που συνηθέστερα χρησιμοποιείται για γενικού σκοπού επικοινωνία και ανταλλαγή πληροφοριών είναι η γλώσσα (γραπτά σύμβολα και ηχητικά φωνήματα μαζί με τους κανόνες για το ποιες είναι οι γραμματικά και συντακτικά αποδεκτές προτάσεις της γλώσσας).

Το *μοντέλο* στο οποίο αντιστοιχίζονται τα σύμβολα, και το οποίο προσδίδει σημασία στα σύμβολα, είναι ένα σύστημα από αντικείμενα. Μπορεί να είναι συγκεκριμένα φυσικά αντικείμενα ή αφηρημένα αντικείμενα. Αυτή είναι η τεχνική χρήση του όρου «μοντέλο» σύμφωνα με τη σύγχρονη φιλοσοφική λογική και επιστημολογία. Για παράδειγμα, το μοντέλο της ευκλείδειας γεωμετρίας είναι το σύνολο των γεωμετρικών εννοιών στις οποίες αναφέρονται τα θεωρήματα της. Είναι δηλαδή το σημείο, η ευθεία, η γωνία, το επίπεδο και ούτω καθ εξής.

Ο παραπάνω τεχνικός ορισμός της σημασίας μπορεί να επεκταθεί και να αναφέρεται στη γλωσσολογική σημασία των λέξεων και των εκφράσεων μιας φυσικής γλώσσας.

## Εξωτερικοί σύνδεσμοι

## Δείτε επίσης
*Σημασιολογία
*Σημειωτική
*Τυπική σημασιολογία
*Σημασιολογικός Ιστός
*Γλωσσολογικός Στρουκτουραλισμός

Κατηγορία:Φιλοσοφική λογική
Κατηγορία:Σημασιολογία
Κατηγορία:Φιλοσοφία της γλώσσας
Νορθάμπτον Τάουν ΦΚ

Η **Νορθάμπτον Τάουν Φούτμπωλ Κλαμπ** είναι αγγλικός ποδοσφαιρικός σύλλογος με έδρα στην πόλη Νορθάμπτον, στην κομητεία του Νορθάμπτονσαϊρ. Η ομάδα ιδρύθηκε το 1897, μετά από συσκέψεις των δασκάλων της πόλης και του τοπικού δικηγόρου Α.Τ. Νταρνέλ. Εδρεύει στο στάδιο *Σίξφηλντς*, στο οποίο μετακινήθηκε το 1994 από το *Κάουντυ Γκράουντ*, που μοιραζόταν με τους ιδιοκτήτες του, τον Όμιλο Κρίκετ της Κομητείας του Νορθάμπτονσαϊρ. 

Ο αιώνιος αντίπαλος της Νορθάμπτον Τάουν είναι η Πίτερμπορο Γιουνάιτεντ, μια αντιπαλότητα που κρατάει από τη δεκαετία του '60, παρότι τις δυο ομάδες χωρίζουν πια δυο κατηγορίες. Άλλες πιο πρόσφατες αντιπαλότητες είναι με τις Ράσντεν & Ντάιαμοντς, Λούτον και ΜΚ Ντονς. Τα χρώματα του συλλόγου είναι παραδοσιακά το μπορντώ και το λευκό.

Την τρέχουσα σεζόν (2012-13) αγωνίζεται στη Φούτμπωλ Λιγκ 2 (την τέταρτη κατά σειρά ποδοσφαιρική κατηγορία της Αγγλίας).

Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις αθλητικών συλλόγων το 1897

Κατηγορία:Ιδρύσεις ποδοσφαιρικών ομάδων το 1897
Αμενεμχέτ Γ΄

Ο **Αμενεμχέτ Γ**' ήταν Φαραώ της 12ης Δυναστείας της Αρχαίας Αιγύπτου. Βασίλευσε από το περ. 1860 με περ.1814 π.Χ., με την τελευταία γνωστή χρονολογία να έχει βρεθεί σε πάπυρο με ημερομηνία *Έτος 46, I Akhet 22* της βασιλείας του. Η βασιλεία του θεωρείται ως η χρυσή εποχή του Μέσου βασιλείου. Υπάρχει περίπτωση να συμβασίλευσε για μεγάλο χρονικό διάστημα (20 χρόνια) με τον πατέρα του Σέσωστρι Γ'.

Κατά το τέλος της βασιλείας του εγκαθίδρυσε συμβασιλεία με τον διάδοχό του Αμενεμχέτ Δ', όπως καταγράφεται σε μία σήμερα κατεστραμμένη επιγραφή σε βράχο στο Konosso στη Νουβία, στην οποία το Έτος 1 του Αμενεμχέτ Δ' ταυτίζεται με το Έτος 46, 47 ή 48 της βασιλείας του Αμενεμχέτ Γ'. Η κόρη του Νεφρουσομπέκ αργότερα διαδέχτηκε τον Αμενεμχέτ Δ' ως ο τελευταίος ηγεμόνας της 12ης Δυναστείας. Το βασιλικό όνομα του Αμενεμχέτ Γ', Nimaatre, σημαίνει "Αυτός που ανήκει στη Δικαιοσύνη του Ρα".

Έχτισε την πρώτη του πυραμίδα στο Νταχσούρ (την επονομαζόμενη και Μαύρη Πυραμίδα, η οποία όμως εγκαταλείφθηκε λόγω κατασκευαστικών προβλημάτων. Γύρω στο Έτος 15 της βασιλείας του αποφάσισε να κατασκευάσει μια νέα πυραμίδα στη Χαουάρα. Η πυραμίδα στο Νταχσούρ αποτέλεσε το μέρος ταφής πολλών γυναικών της βασιλικής αυλής.

Δίπλα στον ταφικό του ναό στη Χαουάρα (κοντά στο Φαγιούμ), υπήρχε πυραμίδα, η οποία μπορεί να ήταν γνωστή στον Ηρόδοτο και στον Διόδωρο ως ο "Λαβύρινθος. Ο Στράβωνας την εκθείασε σαν θαύμα του κόσμου. Η πυραμίδα στη Χαουάρα περιέχει μερικά από τα πιο πολύπλοκα συστήματα ασφαλείας που έχουν βρεθεί στην Αίγυπτο, και ίσως είναι η μόνη που πλησιάζει στην εικόνα που βλέπουμε στις ταινίες με πυραμίδες να έχουν τέτοια χαρακτηριστικά (παγίδες κ.τ.λ.). Και πάλι όμως το μέρος της ταφής του βασιλιά συλήθηκε κατά την αρχαιότητα. Η κόρη ή αδελφή του Νεφερουπτά τάφηκε σε ξεχωριστή πυραμίδα (που ανακαλύφθηκε το 1956) 2 χιλιόμετρα στα νοτιοδυτικά από αυτή του βασιλιά. Το πυραμίδιο της πυραμίδας του Αμενεμχέτ Γ' βρέθηκε πεσμένο από την κορυφή και έχει διατηρηθεί σε αρκετά καλή κατάσταση. Σήμερα βρίσκεται στο Μουσείο του Καΐρου.

Όσον αφορά γενικά στην περίοδο βασιλείας του Αμενεμχέτ Γ', ο βεζίρης Χετί, κατείχε αυτό το αξίωμα κατά το Έτος 29 αυτής. Επίσης, ο Μαθηματικός Πάπυρος του Rhind θεωρείται ότι γράφτηκε αυτήν την περίοδο. Τέλος, τα μνημεία του Αμενεμχέτ Γ' είναι πολλά και σε εξαιρετική κατάσταση. Σ' αυτά περιλαμβάνεται ένας μικρός αλλά πολύ όμορφα διακοσμημένος ναός του Μεντίνετ Μάντι στο Φαγιούμ, τον οποίο αυτός και ο πατέρας του είχε αφιερώσει στη θεά των δημητριακών Ρενενουτέτ.

## Παραπομπές


## Βιβλιογραφία
*W. Grajetzki, *The Middle Kingdom of Ancient Egypt: History, Archaeology and Society*, Duckworth, London 2006 ISBN 0-7156-3435-6, 58-61

## Εξωτερικοί σύνδεσμοι

*Amenemhat (III) Nimaatre
*The Pyramid of Amenemhet III from Talking Pyramids

Κατηγορία:Φαραώ της 12ης Αιγυπτιακής Δυναστείας
Puma

Η **PUMA SE** είναι γερμανική πολυεθνική εταιρεία που σχεδιάζει και κατασκευάζει αθλητικά και άλλα υποδήματα, ενδύματα και εξαρτήματα, με έδρα το Χέρτσογκεναουραχ στη Γερμανία. Η εταιρεία ιδρύθηκε το 1967 από τον Ρούντολφ Ντάσλερ. Το 1966, ο Ρούντολφ και ο αδελφός του Άντολφ Ντάσλερ είχαν συστήσει από κοινού την εταιρεία *Gebrüder Dassler Schuhfabrik*. Η σχέση μεταξύ των δύο αδελφών επιδεινώθηκε έως ότου οι δύο συμφώνησαν να χωρίσουν το 1967, σχηματίζοντας δύο ξεχωριστές οντότητες, την Adidas και τη σημερινή PUMA. Μετά την διάσπαση από τον αδελφό του, ο Ρούντολφ Ντάσλερ αρχικά είχε καταχωρήσει τη νεοϊδρυθείσα εταιρεία ως *Ruda*, αλλά αργότερα τη μετονόμασε σε *PUMA Schuhfabrik Rudolf Dassler*.

Η PUMA είναι εισηγμένη στο Χρηματιστήριο Αξιών της Φρανκφούρτης (FWB) από το 1986. Από το 1996 η PUMA έχει εντείνει τις δραστηριότητές της στις Ηνωμένες Πολιτείες. Η PUMA κατέχει το 25% της αμερικανικής μάρκας αθλητικών ενδυμάτων Logo Athletic, η οποία είναι εγκεκριμένη από αμερικανικά επαγγελματικά πρωταθλήματα ποδοσφαίρου και καλαθοσφαίρισης. Από το 2007 η PUMA αποτελεί μέρος του γαλλικού ομίλου Kering (παλαιότερα γνωστή ως Pinault-Printemps-Redoute ή PPR). Τον Ιούλιο του 2011, η εταιρεία άλλαξε νομική μορφή και μετονομάστηκε από *PUMA AG Rudolf Dassler Sport* σε *PUMA SE*.

Η PUMA παράγει προϊόντα για ποδόσφαιρο, στίβο, γκολφ και μηχανοκίνηση, όπως και γενικότερα για προπόνηση και σωματική άσκηση. Eκτός από τα αθλητικά παπούτσια, η Puma παράγει επίσης άλλα προϊόντα όπως τσάντες, μπλούζες, ρολόγια, γυαλιά οράσεως και ηλίου, και άλλα σχετικά με τον αθλητισμό και την ένδυση προϊόντα.

## Χορηγός
thumb|Η έδρα της PUMA στο Χέρτσογκεναουραχ.
Η PUMA έχει αποτελέσει χορηγό για μια σειρά από θρυλικούς ποδοσφαιριστές, συμπεριλαμβανομένων των Πελέ, Εουσέμπιο, Γιόχαν Κρόιφ και Ντιέγκο Μαραντόνα. Ακόμη, αποτελεί χορηγό του Γιουσέιν Μπολτ.

## Λογότυπο
Το αρχικό λογότυπο της PUMA αποτελείτο από ένα πολύγωνο το οποίο εμπεριείχε ένα «D» μέσα από το οποίο περνούσε ένα θηρίο και καταχωρήθηκε το 1958. Το θηρίο πήρε τη σημερινή του μορφή το 1967. Το εταιρικό σήμα, όπως και τα υποδήματα και τα ενδύματα διαθέτουν το λογότυπο PUMA και το διακριτικό *Formstrip*, το οποίο εμφανίστηκε το 1979.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις της Γερμανίας
Κατηγορία:Κατασκευαστές αθλητικών ενδυμάτων
Κατηγορία:Γερμανικά εμπορικά σήματα
Σούπερ Καπ Ελλάδας πετοσφαίρισης γυναικών

Το **Ελληνικό Σούπερ Καπ Πετοσφαίρισης Γυναικών** καθιερώθηκε και διεξήχθη για πρώτη φορά το 2012. Στον τελικό του Σούπερ Καπ αγωνίζονται η πρωταθλήτρια και η κυπελλούχος της προηγούμενης περιόδου. Μέχρι το 2019 δεν διεξαγόταν λόγω του οτι η πρωταθλήτρια ομάδα έκανε νταμπλ και μετά μεσολάβησε η περίοδος του κορωνοϊού, για να επανέλθει ξανά το 2024. Απ' το 2025 αποφασίστηκε σε περίπτωση νταμπλ μιας ομάδας, ο φιναλίστ του κυπέλλου να είναι ο ένας διεκδικητής του σουπερ καπ. 

## Οι τελικοί

## Σύνολο τίτλων

## Παραπομπές


## Εξωτερικοί σύνδεσμοι - Πηγές
* Volley League Γυναικών: Το Super Cup επιστρέφει έπειτα από δώδεκα χρόνια www.sport24.gr 

Σουπερ Καπ Γυναικων
Μεντίνετ Μάντι

thumb|220px|Τα ερείπια του ναού του Μεντίνετ Μάντι
[thumb|220px|Η [βασιλική δέλτος του Αμενεμχέτ Γ' στον ναό]]
Το **Μεντίνετ Μάντι** είναι μια τοποθεσία νοτιοδυτικά της περιοχής του Φαγιούμ στην Αίγυπτο, όπου κατά τη βασιλεία των Αμενεμχέτ Γ' και Αμενεμχέτ Δ' (1855-1799 π.Χ.) χτίστηκε ναός αφιερωμένος στη θεά-κόμπρα Ρενενουτέτ (θεά των δημητριακών). Κατά την Ελληνορωμαϊκή περίοδο ο ναός επεκτάθηκε και διακοσμήθηκε. 

## Ο Ναός
Το εσωτερικού του ναού από σκούρο αμμόλιθο αποτελείται από ένα πρόναο αποτελούμενο από δύο δεσμιδωτούς κίονες σε σχήμα παπύρου, ο οποίος προηγείται του ιερού θυσιαστηρίου στον οποίο υπάρχουν τρία κλιτη με τρεις κόγχες για αγάλματα. Στο κεντρικό κλίτος υπάρχει ένα μεγάλο άγαλμα της Ρενενουτέτ με τον Αμενεμχέτ Γ' και τον Αμενεμχέτ Δ' να στέκονται δίπλα της. Τα μέρη του ναού που χτιστήκαν κατά την Πτολεμαϊκή περίοδο αποτελούν ένας πλακόστρωτος διάδρομος που περνά μπροστά από ένα οχτάστυλο περίπτερο και οδηγεί σε περίστυλο προθάλαμο. Έχει προταθεί ότι το συγκρότημα του ναού, το οποίο ανασκάφθηκε τη δεκαετία του 1930 από αρχαιολόγους του πανεπιστημίου του Μιλάνου, έχει διατηρηθεί σε τέτοια ασυνήθιστα καλή κατάσταση λόγω της σχετικής γεωγραφικής του απομόνωσης. 

## Ανασκαφές του 2006
Το Μεντίνετ Μάντι "είναι ο μοναδικός άθικτος ναός από το Μέσο Βασίλειο που υπάρχει ακόμα", σύμφωνα με τον Ζάχι Χαουάς, πρώην Γενικό Γραμματέα του Ανώτατου Συμβουλίου Αρχαιοτήτων της Αιγύπτου (SCA).. Τα θεμέλια του ναού, διοικητικά κτήρια, σιταποθήκες και κατοικίες, ανακαλύφθηκαν από αιγυπτιακή αρχαιολογική αποστολή στις αρχές του 2006.

## Κοπτικά κείμενα
*Τα [[Κοπτική γλώσσα|κοπτικά]] κείμενα του Μεντίνετ Μάντι* ανακαλύφθηκαν στην περιοχή το 1928. Μεταξύ αυτών, είναι ένα Μανιχαϊστικό ψαλτήριο που περιλαμβάνει μεταξύ άλλων τους Ψαλμούς του Θωμά

## Σημειώσεις


## Βιβλιογραφία
* A.Vogliano, *Primo (e secondo) rapporto degli scavi condetti della R. Universita di Milano nella zona di Amdinet Maadi*, 1935-6 (Milan, 1936-7).
* R.Naumann, 'Der Tempel des Mittleren Reiches in Medinet Madi', *MDAIK*8 (1939), 185-9.
* Ian Shaw and Paul Nicholson, *The Dictionary of Ancient Egypt*, 178

## Εξωτερικοί σύνδεσμοι
* 

Κατηγορία:Αρχαιολογικοί τόποι στην Αίγυπτο
Κατηγορία:Αρχαίοι αιγυπτιακοί ναοί
Αλίκη Καγιαλόγλου

Η **Αλίκη (Αλεξάνδρα-Ευανθία) Καγιαλόγλου** (Αθήνα, 8 Ιουλίου 1947) είναι Ελληνίδα τραγουδίστρια με διεθνή σταδιοδρομία. 

## Βιογραφία
Μελέτησε αρχικά τραγούδι ως υπότροφος του Ωδείου Αθηνών με τη Μαρίκα Καλφοπούλου και αργότερα με τους Φραγκίσκο Βουτσίνο και Σπύρο Σακκά. Συνεργάστηκε με δύο από τους σημαντικότερους Έλληνες συνθέτες, τον Μίκη Θεοδωράκη και τον Μάνο Χατζιδάκι. Εμφανίζεται από το 1982 σε ρεσιτάλ στην Ελλάδα και το εξωτερικό. Ερμηνεύει Σεφέρη, Ελύτη, Καβάφη, Ρίτσο, Αναγνωστάκη, Γκάτσο, Λόρκα, Φερέρ και άλλους.
Κόρη της είναι η γνωστη σοπράνο Ελένη-Λυδία Σταμέλλου.

## Ενδεικτική δισκογραφία

## Παραπομπές


## Πηγές
* http://www.istfest.gr/main/63-aliki-kagialoglou 

Κατηγορία:Ελληνίδες τραγουδίστριες
Κατηγορία:Απόφοιτοι του Ωδείου Αθηνών
Νικολά Φρομάν

Ο **Νικολά Φρομάν** (γαλλικά: *Nicolas Froment*, Ουζέ, περ. 1427 - Αβινιόν, περ. 1483) είναι Γάλλος ζωγράφος και προσωπογράφος, το έργο του οποίου εντάσσεται στο ρεύμα της Βορειοευρωπαϊκής Αναγέννησης. Από κοινού με τον Ανγκεράν Καρτόν (1412-1466) είναι υπεύθυνος για την εισαγωγή του φλαμανδικού νατουραλισμού στη γαλλική ζωγραφική.

## Βιογραφικά στοιχεία
thumb|240px|«Τρίπτυχο της Ανάστασης του Λαζάρου», κεντρικό τμήμα, 1461, Πινακοθήκη Ουφίτσι, Φλωρεντία, Ιταλία.
Διέμενε πιθανώς στην Ουζέ (Uzès) μεταξύ των ετών 1461 και 1467. Κατόπιν εγκαστάθηκε στην Αβινιόν όπου και έθεσε τον εαυτό του στις υπηρεσίες του Ρενέ του Ανζού (1409-1480).

Εκτός από ρετάμπλ και τοιχογραφίες, ο Φρομάν καταπιάστηκε επίσης με μικρογραφίες και τη σκηνογραφία. Το πρώιμο έργο του φέρει χαρακτηριστικά του ολλανδικού ρεαλισμού. Ωστόσο η σκληρότητα και το γκροτέσκο της τεχνοτροπίας του μαρτυρούν επιρροή από την ισπανική τέχνη της εποχής. Παρά την τραχύτητα του έργου του και το αδέξιο σχέδιο, το έργο του καλλιτέχνη εκτιμήθηκε για την πρωτοτυπία του και εισήγαγε το συχνά μακάβριο φλαμανδικό στυλ στη γαλλική τέχνη, όπως φαίνεται στο *«Τρίπτυχο της Ανάστασης του Λαζάρου»* (1461, Πινακοθήκη Ουφίτσι, Φλωρεντία). Το *«Τρίπτυχο της Καιόμενης Βάτου»* (1475-76, Καθεδρικός Ναός του Αγίου Σωτήρος, Αιξ-αν-Προβάνς), όπου προσαρμόζει τη φλαμανδική τεχνοτροπία στους μύθους και το τοπίο της Προβηγκίας, είναι ίσως το επιφανέστερο έργο του καλλιτέχνη. Ακόμη ασχολήθηκε με τη δημιουργία πορτραίτων, δύο από τα οποία σχεδιάστηκαν μεταξύ των ετών 1476 και 1479 και σήμερα φιλοξενούνται στο Λούβρο: το δίπτυχο πορτραίτο του Ρενέ Α', Δούκα του Ανζού, και της Ζαν ντε Λαβάλ.

## Ενδεικτική εργογραφία
* «Τρίπτυχο της Ανάστασης του Λαζάρου», 1461, Πινακοθήκη Ουφίτσι, Φλωρεντία, Ιταλία.
* «Δίπτυχο Matheron», 1476-79, Μουσείο του Λούβρου, Παρίσι, Γαλλία.
* «Τρίπτυχο της Καιόμενης Βάτου», 1475-76, Καθεδρικός Ναός του Αγίου Σωτήρος, Αιξ-αν-Προβάνς, Γαλλία.

## Δείτε επίσης
* Αναγεννησιακή τέχνη στη Γαλλία
* Αναγέννηση στη Βόρεια Ευρώπη

## Παραπομπές


## Βιβλιογραφία
*  Stukenbrock, Christiane & Topper, Barbara (2011). *«1000 Chefs-d'oeuvre de la Peinture»*, Πότσδαμ: h.f.ullmann, ISBN 978-3-833-16112-4.

## Εξωτερικοί σύνδεσμοι

* Froment, Nicolas, κατάλογος έργων σε διάφορα μουσεία ανά τον κόσμο.
* Froment, Nicolas, κατάλογος έργων στην Web Gallery of Art.
* Froment, Nicolas , παρουσίαση έργων στον ιστότοπο Terminartors.com.

Κατηγορία:Γάλλοι ζωγράφοι
Κατηγορία:Προσωπογράφοι
Κατηγορία:Ζωγράφοι της Αναγέννησης
Κατηγορία:Σχολή της Αβινιόν
Κόνραντ Χίλτον

Ο **Κόνραντ Νίκολσον Χίλτον** (αγγλ.:*Conrad Nicholson Hilton*, 25 Δεκεμβρίου 1887 – 3 Ιανουαρίου 1979) ήταν Αμερικανός μεγιστάνας ξενοδοχείων και πολιτικός που ίδρυσε την αλυσίδα Hilton Hotels. Από το 1912 έως το 1916, ο Χίλτον ήταν εκπρόσωπος των Ρεπουμπλικανών στο πρώτο νομοθετικό σώμα του Νέου Μεξικού, αλλά απογοητεύτηκε από τις «εσωτερικές συμφωνίες» της πολιτικής. Το 1919, αγόρασε το πρώτο του ξενοδοχείο, το Mobley Hotel στο Σίσκο του Τέξας, για 40.000 δολάρια ΗΠΑ (που ισοδυναμεί με 702.956 δολάρια το 2023) και στη συνέχεια κεφαλαιοποίησε τα κέρδη του με την έκρηξη του πετρελαίου. Τα δωμάτια των ξενοδοχείων του νοικιάζονταν σε οκτάωρες βάρδιες. Συνέχισε να αγοράζει και να πουλά ξενοδοχεία και τελικά ίδρυσε την πρώτη διεθνή αλυσίδα ξενοδοχείων στον κόσμο. Όταν πέθανε το 1979,άφησε το μεγαλύτερο μέρος της περιουσίας του στο Ίδρυμα Conrad N. Hilton.

## Βιογραφία
Γεννήθηκε Χριστούγεννα του 1887 στο Σαν Αντόνιο του Νέου Μεξικού. Πατέρας του ήταν ο Νορβηγός Άουγκουστ Χάλβορσεν, επονομαζόμενος «Γκας», μητέρα του η Μάρυ Γκενεβίβε Λάουφερσβαϊλερ γερμανικής καταγωγής. Ο Άουγκουστ Χάλβορεν αποδήμησε στις ΗΠΑ το 1870 και άλλαξε το όνομά του σε Χίλτον. Ο μικρός Κόνραντ πήγε σχολείο και έγινε πολιτικός εκπρόσωπος της πόλης του στο Νέο Μεξικό. 

Ξεκίνησε την καριέρα του το 1919 με την αγορά του ξενοδοχείου *Mobley* στο Σίσκο του Τέξας. Ακολούθησε η κατασκευή του ξενοδοχείου *Dallas Hilton* που γιόρτασε τα εγκαίνιά του στις 2 Αυγούστου 1925. Το 1946 ίδρυσε την παγκόσμια εταιρεία *Hilton Hotel Corporation*.

Απεβίωσε στις 3 Ιανουαρίου 1979 στην Σάντα Μόνικα της Καλιφόρνια.

## Παραπομπές

## Εργογραφία
* *Be my guest. Autobiography*, Prentice-Hall, New York, 1987, ISBN 0-13-071598-0

## Πηγές
* Annabel Jane Wharton:*Building the Cold War: Hilton International hotels and modern architecture*, Chicago 2001

## Εξωτερικοί σύνδεσμοι
* Auszug aus A.J. Whartons Buch

Κατηγορία:Αμερικανοί ξενοδόχοι
Μακεδονία Παλλάς

Το **Μακεδονία Παλλάς** είναι ξενοδοχείο πέντε αστέρων στη Θεσσαλονίκη. Βρίσκεται στην Λεωφόρο Μεγάλου Αλεξάνδρου 2, στην περιοχή της Αγίας Τριάδας Φαλήρου, σε απόσταση 969 μέτρων από τον Λευκό Πύργο. Το ξενοδοχείο ανήκει στον επιχειρηματία Ιβάν Σαββίδη.

Το ξενοδοχείο διαθέτει 276 δωμάτια και σουίτες. Τα καταλύματα είναι διακοσμημένα σε κλασικό στιλ και έχουν μπαλκόνι με θέα στην πόλη ή στη θάλασσα. Οι σουίτες έχουν ξεχωριστό σχεδιασμό. Παρέχονται επίσης δωμάτια που επικοινωνούν (εσωτερικά).

Ακόμη, το ξενοδοχείο διαθέτει δύο εστιατόρια, αίθουσες συσκέψεων και συνεδριακές εγκαταστάσεις, κατάστημα με είδη δώρων και κοσμήματα, γυμναστήριο, δωρεάν υπαίθριος χώρος στάθμευσης και φυλασσόμενος, εσωτερικός χώρος στάθμευσης. Υπάρχει πισίνα και μπαρ πισίνας.

Στο Μακεδονία Παλλάς υπάρχουν ακόμη συνεδριακές αίθουσες και αίθουσες πολλαπλών χρήσεων.

## Ιστορία
Το Ταμείο Ασφαλίσεως Προσωπικού ΟΤΕ  (ΤΑΠ-ΟΤΕ) αγόρασε το 1960 το οικόπεδο, έκτασης 10000 τ.μ. με την μόνη υποχρέωση να χτιστεί το ξενοδοχείο. Τα εγκαίνια έγιναν στις 26 Οκτωβρίου 1971. Το 2016 το ξενοδοχείο μπήκε σε διαδικασία ανακαίνισης.

## Περίχωρα
Σε απόσταση αναπνοής από το ξενοδοχείο, ο επισκέπτης μπορεί να θαυμάσει τον περίφημο Λευκό Πύργο, το διαχρονικό σύμβολο της Θεσσαλονίκης, που απέχει μόλις 900 μέτρα . Λίγα βήματα παραπέρα, συναντά κανείς δύο από τα σπουδαιότερα μουσεία της χώρας, το Αρχαιολογικό Μουσείο και το Μουσείο Βυζαντινού Πολιτισμού, τα οποία φιλοξενούν ανεκτίμητης αξίας συλλογές . Ακριβώς μπροστά από το ξενοδοχείο, στην ανανεωμένη παραλία, δεσπόζει η εντυπωσιακή σύγχρονη εγκατάσταση "Οι Ομπρέλες" του Γιώργου Ζογγολόπουλου, ένα σημείο αναφοράς για φωτογραφίες και περίπατο . Η ίδια η Νέα Παραλία Θεσσαλονίκης απλώνεται μπροστά από το Makedonia Palace, προσφέροντας έναν υπέροχο χώρο πρασίνου και περιπάτου δίπλα στη θάλασσα.

## Εξωτερικοί σύνδεσμοι

* Επίσημη ιστοσελίδα

## Παραπομπές


Κατηγορία:Ξενοδοχεία στην Ελλάδα
Κατηγορία:Κτίρια και κατασκευές στη Θεσσαλονίκη
Μήνας του μέλιτος

Ως **μήνας του μέλιτος** ονομάζεται διεθνώς το ταξίδι αναψυχής που κάνουν οι νεόνυμφοι αμέσως μετά την τέλεση του γάμου. Χωρίς ταξίδι, μήνας του μέλιτος ονομάζεται το αμέσως μετά τη σύζευξη χρονικό διάστημα που χαρακτηρίζεται από συναισθήματα αρμονίας και έρωτα.

## Ετυμολογία
Στα αγγλικά, η φράση honey moon, δηλαδή Σελήνη του μέλιτος, συναντάται για πρώτη φορά το 1546. 

## Ιστορία
[μικρογραφία|Αγγλική [Καρτ ποστάλ (ταχυδρομικός όρος)|καρτ ποστάλ της δεκαετίας του 1910 όπου αναγράφεται η φράση "Φεύγουν για τον μήνα του μέλιτος"]]
Στον δυτικό πολιτισμό, το ταξίδι αναψυχής καθιερώνεται κυρίως στον 19ο αιώνα στη Μεγάλη Βρετανία ως έθιμο που εισάχθηκε από την Ινδία. Από εκεί εξαπλώθηκε και στην Ευρώπη, όπου το 1820 στη Γαλλία ονομάστηκε *voyage à la façon anglaise*, δηλαδή *Αγγλικό ταξίδι*. Το ταξίδι του μέλιτος όπως το συναντάμε σήμερα τυποποιήθηκε την εποχή της Μπελ Επόκ και έγινε η πρώτη μορφή του μαζικού τουρισμού, με δημοφιλέστατους προορισμούς τα παράλια της Μεσογείου στη Γαλλία και Ιταλία, καθώς και τις Ευρωπαϊκές μεγαλουπόλεις Ρώμη, Παρίσι, Λονδίνο, Βερόνα, Βενετία, Βιέννη και αλλού.

## Παραπομπές


## Βιβλιογραφικές Πηγές
*Urs Keller: *„Nur du und ich“. Schweizer Brautpaare auf Hochzeitsreise*, in: Schweizerisches Archiv für Volkskunde, 103. Bd. (2007), S. 1–20 (Volltext )

Κατηγορία:Τύποι τουρισμού
Κατηγορία:Γαμήλια έθιμα
Κατηγορία:Είδη ταξιδίων
Δορίμαχος

Ο **Δωρίμαχος**, ο επονομαζόμενος «Τριχωνεύς» από τον ιστορικό Πολύβιο (Ιστορίαι, Βιβλίο IV), γιος του Νικοστράτου, γεννήθηκε στο αρχαίο Τριχώνιο της Αιτωλίας, στις όχθες της σημερινής λίμνης Τριχωνίδας. Υπήρξε ένας από τους τρεις ονομαστούς Στρατηγούς του Κοινού των Αιτωλών, καθώς και νομοθέτης. Το 219 π.Χ. ήταν αυτός που κατέστρεψε το Ιερό της Δωδώνης. Στον Δωρίμαχο αναφέρεται σε πολλά σημεία των λόγων του ο αρχαίος ιστορικός Πολύβιος (Πολύβιος, Ιστορίαι Δ',67,3).

Ο Δωρίμαχος αναφέρεται σε ψήφισμα της Αμφικτυονίας των Δελφών ως ιερομνήμων, εκπρόσωπος του Κοινού των Αιτωλών. Στη σύγχρονη πόλη του Αγρινίου υπάρχει από το 1920 ονομασία οδού, η *οδός Δοριμάχου*. 

Κατηγορία:Αρχαίοι Έλληνες στρατηγοί
Κατηγορία:Αρχαίοι Αιτωλοακαρνάνες
Δε σε Θέλω πια

[μικρογραφία|260x260εσ|Ρόμπερτ Μοντγκόμερι και [Κάρολ Λόμπαρντ σε σκηνή της ταινίας]]
Το **'Δε σε θέλω πια*** ([[Αγγλική γλώσσα|Πρωτότυπος Τίτλος]]: ***Mr. & Mrs. Smith***), γνωστό κι ως ***Ο κύριος κι η κυρία Σμιθ**'' είναι σοφιστικέ κομεντί παραγωγής 1941, σε σκηνοθεσία Άλφρεντ Χίτσκοκ. Πρωταγωνιστές της ταινίας είναι η Κάρολ Λόμπαρντ κι ο Ρόμπερτ Μοντγκόμερι. Στην ταινία εμφανίζονται επίσης οι Τζιν Ρέιμοντ, Τζακ Κάρσον, Φίλιπ Μέριβεϊλ και Λουσίλ Γουότσον. 

Πάρα το γεγονός ότι ο Χίτσκοκ δήλωσε αργότερα ότι γύρισε την ταινία (τη μοναδική κωμωδία που σκηνοθέτησε στην Αμερική), για χάρη της Κάρολ Λόμπαρντ, η οποία τον έπεισε να αναλάβει τη σκηνοθεσία. Τα αρχεία της εταιρίας RKO Pictures δείχνουν ότι ο ίδιος ο σκηνοθέτης έδειξε ενδιαφέρον για το εγχείρημα. 

## Υπόθεση
Ο Ντέιβιντ (Ρόμπερτ Μοντγκόμερι) και η Αν Σμιθ (Κάρολ Λόμπαρντ) είναι παντρεμένοι και φαινομενικά ευτυχισμένοι. Όταν κάποια στιγμή η Αν ρωτάει τον Ντέιβιντ αν θα την παντρευόταν ξανά, εκείνος της απαντάει αρνητικά παρά το γεγονός ότι εκείνος την αγαπάει. Την επόμενη μέρα ο καθένας από τους δυο πληροφορείται ότι λόγω γραφειοκρατικών προβλημάτων, ο γάμος τους δεν θεωρείται έγκυρος. Τότε η Αν αποφασίζει να μην ξαναπαντρευτεί τον Ντέιβιντ και να ζήσει τη ζωή της ως ελεύθερη γυναίκα, ενώ ο Ντέιβιντ προσπαθεί να την κερδίσει ξανά. Το εγχείρημα του Ντέιβιντ πρόκειται να είναι δύσκολο δεδομένου ότι έχει να συναγωνιστεί πολλούς άλλους μνηστήρες.

## Πληροφορίες Παραγωγής
Ο Κάρι Γκραντ ήταν η πρώτη επιλογή για τον ρόλο του Ντέιβιντ. 

Κατά τη διάρκεια των γυρισμάτων, η Λόμπαρντ που υποστήριζε το φιλελεύθερο κόμμα έκανε πλάκα στον Ρόμπερτ Μοντγκόμερι που υποστήριζε τους ρεπουμπλικάνους, κολλώντας αυτοκόλλητα από την προεκλογική εκστρατεία των φιλελευθέρων στο αυτοκίνητο του ηθοποιού. 

Το καμέο του σκηνοθέτη σκηνοθετήθηκε από την ίδια την Λόμπαρντ, η οποία τον υποχρέωσε να γυρίσει τη σκηνή πολλές φορές.

## Υποδοχή
Η ταινία είχε εμπορική επιτυχία καθώς γυρίστηκε με προϋπολογισμό 743.000 δολαρίων κι έκανε εισπράξεις 1.400.000 δολαρίων.

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1941
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αγγλόφωνες ταινίες
Κατηγορία:Ασπρόμαυρες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Αμερικανικές screwball κωμικές ταινίες
Κατηγορία:Ταινίες παραγωγής RKO Pictures
Κατηγορία:Ταινίες τοποθετημένες στην Νέα Υόρκη (πολιτεία)
Α΄ Συριακός Πόλεμος

Ο **Α' Συριακός πόλεμος** *(274-271 π.Χ.)* ήταν η πρώτη σύγκρουση μεταξύ των ελληνιστικών δυναστειών των Πτολεμαίων και των Σελευκιδών .

## Το ζήτημα της Κοίλης Συρίας
Αιτία του πολέμου αποτέλεσε το ζήτημα της κατοχής της Κοίλης Συρίας. Ο Πτολεμαίος Α' ύστερα από τη Μάχη στην Ιψό και τη διάλυση του κράτους του Αντίγονου είχε καταλάβει την περιοχή αυτή. Οι Σελευκίδες ηγεμόνες δεν ήθελαν να αποδεχτούν αυτήν την κατάσταση.

Ευκαιρία για επέμβαση έδωσε στον Σελευκίδη ηγεμόνα Αντίοχο Α' η εξέγερση του ηγεμόνα της Κυρηναϊκής και ετεροθαλούς αδελφού του βασιλιά Πτολεμαίου Β', Μάγα. Ο Αντίοχος συμμάχησε με τον Μάγα και του έδωσε ως σύζυγο την κόρη του Απάμη.

## Το ξέσπασμα του πολέμου και οι επιχειρήσεις
Ο Αντίοχος συγκέντρωσε στρατό για να εισβάλει στην Κοίλη Συρία, ο οποίος όμως χτυπήθηκε από επιδημία. Την κατάσταση αυτή εκμεταλλεύτηκε ο αντίπαλός του. Ο Πτολεμαίος εισέβαλε στο κράτος του Αντίοχου και κατέλαβε τη Δαμασκό (274/3 π.Χ.).

Ο Αντίοχος επιτέθηκε τελικά και πριν τελειώσει ο χειμώνας κατάφερε να ανακαταλάβει την πόλη. Κάθε όμως σχέδιο για εισβολή ματαιώθηκε, καθώς εκτός των άλλων αντιμετώπιζε και τις επιδρομές του στόλου του Πτολεμαίου, από τις βάσεις του στα παράλια της Καρίας. Σε μια επίδειξη δύναμης μάλιστα ο Πτολεμαϊκός στόλος έφτασε έως την Ηράκλεια του Εύξεινου Πόντου, με την όποια σύναψε συμμαχία.

## Η λήξη του πολέμου και οι συνθήκες
Ο πόλεμος τέλειωσε το 271/0 π.Χ. Σύμφωνα με τη συνθήκη ειρήνης, ο Πτολεμαίος διατήρησε όλα τα εδάφη του εκτός από την Κυρηναϊκή, της οποίας την ανεξαρτησία υποχρεώθηκε να αναγνωρίσει.

## Παραπομπές


## Πηγές
*Ιστορία του Ελληνικού έθνους *Τόμος Δ' Μέγας Αλέξανδρος –Ελληνιστικοί Χρόνοι Εκδοτική Αθηνών * 1979
*Στρατιωτική Ιστορία *ΝΙΚΟΛΑΟΣ Γ. ΛΑΣΚΑΡΗΣ. Η κατάκτηση της Κοίλης Συρίας από τον Αντίοχο Γ΄ (202-198 π.Χ.) Εκδότης Σ. ΠΑΝΕΛΗΣ. Τεύχος 77.* 2003

Κατηγορία:Συριακοί πόλεμοι
Κανωπικό κιβώτιο

Τα **Κανωπικά κιβώτια** χρησιμοποιούνταν από τους Αρχαίους Αιγυπτίους για την εναπόθεση των εσωτερικών οργάνων που αφαιρούνται κατά τη διαδικασία της ταρίχευσης. Παρόλο που οι πρώτες αποδεδειγμένες κανωπικές ταφές χρονολογούνται από την βασιλεία του Σνεφρού της 4ης Δυναστείας, υπάρχουν ενδείξεις για κανωπικές ταφές στη Σακκάρα που χρονολογούνται από τη 2η δυναστεία.

## Σχέση με τον αρχαίο Αιγυπτιακό πολιτισμό
Τα κανωπικά κιβώτια κατείχαν σημαντική θέση στον Αιγυπτιακό πολιτισμό. Περιείχαν τα εσωτερικά όργανα της μούμιας, και έτσι σχετιζόταν με την πεποίθηση των Αιγυπτίων ότι η μετά θάνατον ζωή είναι εξίσου σημαντική με την επίγεια ζωή. Πίστευαν ότι όλα τα υλικά μέρη του νεκρού έπρεπε να διατηρηθούν σε τέλεια κατάσταση για το ταξίδι στην άλλη ζωή, και γι' αυτό αφαιρούσαν τα εσωτερικά όργανα κατά τη διάρκεια της ταρίχευσης για να τα διατηρήσουν σε κανωπικά αγγεία και κιβώτια.

## Ιστορική εξέλιξη
Τα πρώτα κανωπικά κιβώτια ήταν απλά και φτιαγμένα από ξύλο, αλλά με την πάροδο του χρόνου έγιναν πιο περίτεχνα. Περίπου κατά την περίοδο της 21ης Δυναστείας (1069-945 π.Χ.), οι Αιγύπτιοι αποφάσισαν να αφήνουν τα εσωτερικά όργανα μέσα στη μούμια. Αλλά συνέχισαν να χρησιμοποιούν κανωπικά κιβώτια για χιλιάδες χρόνια ακόμα ενταφιάζοντάς τα με την μούμια, απλά δεν περιείχαν τίποτα μέσα. Τέλος η χρήση τους σταμάτησε κατά την Πτολεμαϊκή περίοδο.

## Στυλ και υλικά
Το στυλ και τα υλικά ποικίλουν στη διάρκεια των χρόνων, αλλά πάντα αντικατοπτρίζουν την ιδέα της τέλειας και ακριβής ομορφιάς των αρχαίων Αιγυπτίων. 

### Πτολεμαϊκή περίοδος
Τα ψηλά ξύλινα κιβώτια που μοιάζανε με βωμό ήταν βαμμένα με έντονα χρώματα στις πλευρές τους, και είχαν ένα γεράκι στο πάνω μέρος. Οι τεχνίτες προετοιμάζανε την ξύλινη επιφάνεια με γύψο για να την ζωγραφίσουν κατόπιν. Οι διακόσμηση πάντα έχει κάτι να μας πει / σχετίζεται με την Αιγυπτιακή θρησκεία. Το γεράκι στο πάνω μέρος αντιπροσωπεύει τον Σοκάρ (ή Σόκαρις), θεό του κάτω κόσμου, και οι εικόνες στο πλάι απεικονίζουν τον ιδιοκτήτη του κιβωτίου να λατρεύει τον Όσιρι, θεό της μετά θάνατον ζωής. Τον Ra-Horakhty, συνδυασμό των θεών Ώρου και Ρα. Τους τέσσερεις γιους του Ώρου, καθένας από τους οποίους φυλάει και ένα από τα τέσσερα εσωτερικά όργανα. Η βαμμένη στήλη που αντιπροσωπεύει τον Όσιρι, και το *tyet* που αντιπροσωπεύει την Ίσιδα.  

## Δείτε επίσης
* Κανωπικό αγγείο

## Παραπομπές


*The Life of the Ancient Egyptians: Immortality through Art Internet. Accessed 26 July 2007
*
*
*

Κατηγορία:Αιγυπτιολογία
Κατηγορία:Αιγυπτιακά αρχαιολογικά ευρήματα
Γραικομάνοι

Ο όρος **Γραικομάνοι** (βουλγαρικά: Гъркомани, *Garkomani*, , *Grkomani, αυτοί που έχουν μανία με τους Έλληνες*) χρησιμοποιείται στη Βουλγαρία, στη Βόρεια Μακεδονία, στη Ρουμανία και στην Αλβανία ως χαρακτηρισμός των Αρβανιτόφωνων, Βλαχόφωνων, Σλαβόφωνων αλλά και κάποιες φορές Ελληνόφωνων αυτοπροσδιοριζομένων Ελλήνων. Ο χαρακτηρισμός αυτός λέγεται σε αυτούς που όπως λένε οι παραπάνω χώρες "παριστάνουν ότι είναι Έλληνες" και εκφράζει μια μη-Ελληνική καταγωγή. Οι Γραικομάνοι θεωρούνται ως ομογενείς στην Ελλάδα και ως εξελληνισμένη μειονότητα στις παραπάνω χώρες. Στην Ελλάδα, ο χαρακτηρισμός θεωρείται πολύ υποτιμητικός.

Ο γλωσσολόγος και νεοελληνιστής Πήτερ Μάκριτζ έχει διατυπώσει την υπόθεση ότι το «grekoman» δημιουργήθηκε ως γαλλοφανής λέξη (grécomane).

## Εικόνες

Αρχείο:Stavros Tsilis.JPG|Ο Σταύρος Τσίλης από το Μαυρόκαμπο Καστοριάς έδρασε ως Οπλίτης κατά τη διάρκεια των πρώτων ελληνοβουλγαρικών αναταράξεων στην περιοχή, ειδικότερα μετά την εξέγερση του Ίλιντεν. Eίχε συγκρουσθεί με συγχωριανούς του οι οποίοι είχαν προσηλυτιστεί στη Βουλγαρική Εξαρχία και φοβούμενος για τη ζωή του εγκατέλειψε τη γενέτειρά του και εγκαταστάθηκε προσωρινά στην Αθήνα.
Αρχείο:Θωμάς Χρήστου.JPG|Ο Θωμάς Χρήστου, «Ρώμπακας» από τη Βυσσινιά Καστοριάς διετέλεσε ομαδάρχης του Τσόντου Βάρδα και αργότερα συμμετείχε ως εθελοντής στους δύο Βαλκανικούς πολέμους και στον Α΄ Παγκόσμιο πόλεμο.
Αρχείο:Vladovo Greek Municipality Letter 1904.jpg|Έγγραφο ιερέων, εφόρων, επιτρόπων, έτους 1904 από το Βλάντοβο, σημ. Άγρας Πέλλας


## Δείτε επίσης
*Βουλγαρόφιλοι

## Παραπομπές


## Εξωτερικοί σύνδεσμοι
*Maedonian affair 

Κατηγορία:Ιστορία της Μακεδονίας
Κατηγορία:Ιστορία της Βουλγαρίας
Κατηγορία:Πολιτιστική αφομοίωση